สวัสดีค่ะ มีประจำเดือนล่าสุด วันที่23-27 ต.ค. มีเพศสัมพันธ์ตอนวันที่ 5 สอดใส่แปปเดียว แต่หลังจากนั้นใส่ถุง ตอนนี้ประจำเดือนยังไม่มาเลยค่ะ ลองตรวจดูเมื่อเช้าพบ1ขีด แต่มีอาการเจ็บหน้าอก และปวดท้องน้อย จะมีโอกาสท้องหรือว่าเป็นอาการของประจำเดือนจะมาคะ
สวัสดีค่ะ การมีเพศสัมพันธ์แบบสอดใส่ แม้จะไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนจะดีกว่าดังนั้นการสอดใส่โดยไม่ได้ใส่ถุงยางอนามัยมีโอกาสตั้งครรภ์ได้ แม้จะน้อยกว่าการมีเพศสัมพันธ์แล้วหลั่งในตามปกติ หากประจำเดือนขาดหายไปเกิน 35 วันจากรอบก่อนไปแล้ว ควรจะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการอื่นๆดังกล่าวมาไม่ได้จำเพาะเจาะจงต่อการตั้งครรภ์ ควรยืนยันการตั้งครรภ์ด้วยวิธีที่กล่าวไป